Νατάλια Γκορντιένκο

Η Νατάλια Γκορντιένκο (ουκρανικά: Наталія Гордієнко‎; ρωσικά: Наталья Гордиенко‎; γεννημένη 11 Δεκεμβρίου 1987) είναι Μολδαβή τραγουδίστρια και χορεύτρια. Μαζί με τους Αρσένιουμ και Connect-R, εκπροσώπησε τη Μολδαβία στον Διαγωνισμό Τραγουδιού της Eurovision 2006 στην Αθήνα με το τραγούδι "Loca" και τερμάτισαν στην 20η θέση. Είχε επιλεχθεί να εκπροσωπήσει ξανά τη Μολδαβία στον Διαγωνισμό Τραγουδιού της Eurovision 2020 με το τραγούδι "Prison", προτού ακυρωθεί λόγω της πανδημίας COVID-19. Ωστόσο, το TRM επέλεξε εκ νέου την καλλιτέχνιδα για να εκπροσωπήσει τη χώρα στον διαγωνισμό του 2021 με το τραγούδι "Sugar" και ήρθε 13η στον τελικό.

 Η Γκορντιένκο γεννήθηκε στο Κισινάου στις 11 Δεκεμβρίου 1987. Έχει oυκρανική καταγωγή. Έχει τραγουδήσει στον χορωδία του σχολείου της, έχει κάνει μαθήματα πιάνο σε ωδείο και έχει χορέψει στη χορευτική ομάδα του σχολείου της για δέκα χρόνια. Στην ηλικία των 15, ξεκίνησε να συμμετέχει σε διαγωνισμούς τραγουδιών. Το 2005, η Γκορντιένκο έγινε η τραγουδίστρια της μπάντας Millennium. Το 2005, στην εθνική επιλογή για την Calea Victoriei, ήρθαν τρίτοι. Αργότερα, προσκλήθηκαν να συμμετάσχουν στο διεθνή διαγωνισμό Golden Stag στη Ρουμανία το 2005. Στις 20 Μαΐου 2006, εκπροσώπησε τη Μολδαβία μαζί με τον Arsenium και τον Connect-R με το τραγούδι "Loca" στο διαγωνισμό τραγουδιού της Eurovision 2006 στην ΑΘήνα. Το τραγούδι ήρθε 20ο ανάμεσα σε 24 τραγούδια και σημείωσε 22 πόντους. Το 2009 η Γκορντιένκο ξεκίνησε ένα έργο που ονομάζεται DJ Star, στο οποίο δοκιμάστηκε ως DJ. Κέρδισε το βραβείο, αλλά δεν ήταν εύκολο, γιατί δεν είχε προηγούμενη εμπειρία ως DJ. Το 2010, η Γκορντιένκο κυκλοφόρησε το πρώτο της άλμπουμ Time και το 2011 το άλμπουμ Cununa de flori. Το 2015 η Γκορντιένκο υπέγραψε το καινούριο single "Summertime" με τη Fly Records, τη δισκογραφική του Tudor και του Dan από τους Fly Project. Το 2008, η Γκορντιένκο έλαβε επίτιμο τίτλο "Ομότιμος καλλιτέχνης" της Μολδαβίας.Επρόκειτο να εκπροσωπήσει τη Μολδαβία στο διαγωνισμό τραγουδιού της Eurovision 2020 στο Ρότερνταμ με το τραγούδι "Prison", (δεύτερη φορά στον διαγωνισμό και η πρώτη φορά ως σολίστ) Ωστόσο, ο διαγωνισμός αναβλήθηκε λόγω της πανδημίας CoVID-19. Στη συνέχεια επιβεβαιώθηκε ότι η Γκορντιένκο θα επιστρέψει στο διαγωνισμό το 2021. Η Γκορντιένκο έχει λάβει μέρος σε πολλούς διαγωνισμούς και έχει κερδίσει ορισμένα βραβεία: Εθνικός διαγωνισμός - Τραγούδι σε εθνικό σταθμό Radio Moldova το 2003 - 2η θέση Εθνικός διαγωνισμός – The Star Of Kishinev το 2003 - βραβείο Εθνικός διαγωνισμός – Miss Teenager το 2004 - βραβείο Διεθνές φεστιβάλ – Rainbow Stars στη Γιουρμάλα, Λετονία το 2003 Διεθνές διαγωνισμός – Sevastopol-Ialta στην Ουκρανία το 2004 - 1η θέση Διεθνές διαγωνισμός – Delfice Games το 2004 - 1η θέση Διεθνές διαγωνισμός – Heart Of Two Twins το 2004 - 1η θέση Διεθνές διαγωνισμός – Songs Of The World το 2005 - 1η θέση Διεθνές διαγωνισμός – Our Native Edge το 2005 - βραβείο Διεθνές διαγωνισμός - Διαγωνισμός Τραγουδιού Eurovision το 2006 - 20η θέση Διεθνές διαγωνισμός - Slavianski Bazaar το 2006 - βραβείο Διεθνές διαγωνισμός - New Wave το 2007 - 1η θέση Διεθνές διαγωνισμός - World Championship of performing arts το 2008 - χρυσό μετάλλιο για τη φωνή της Το "Sugar" είναι ένα τραγούδι της Μολδαβής τραγουδίστριας Νατάλια Γκορντιένκο. Το τραγούδι έχει προγραμματιστεί να εκπροσωπήσει τη Μολδαβία στο διαγωνισμό τραγουδιού της Eurovision 2021 στο Ρότερνταμ της Ολλανδίας. Στις 26 Ιανουαρίου 2021, το TRM επιβεβαίωσε ότι η Νατάλια Γκορντιένκο θα εκπροσωπήσει τη Μολδαβία στο διαγωνισμό του 2021.Η 65η έκδοση της Eurovision, έχει προγραμματιστεί να πραγματοποιηθεί στο Rotterdam Ahoy στο Ρότερνταμ της Ολλανδίας και θα αποτελείται από δύο ημιτελικούς που θα πραγματοποιηθούν στις 18 και 20 Μαΐου, και τον μεγάλο τελικό στις 22 Μαΐου 2021. Σύμφωνα με τους κανονισμούς της Εurovision, κάθε συμμετέχουσα χώρα, εκτός από τη διοργανώτρια χώρα και τις "Μεγάλες Πέντε", που αποτελούνται από τη Γαλλία, τη Γερμανία, την Ιταλία, την Ισπανία και το Ηνωμένο Βασίλειο, πρέπει να προκριθεί από έναν από τους δύο ημιτελικούς για να διαγωνιστεί στον τελικό. Στις 17 Νοεμβρίου 2020, η EBU επιβεβαίωσε ότι δεν θα διεξαχθεί η ημιτελική κλήρωση κατανομής για το διαγωνισμό του 2021. Αντ' αυτού, οι ημιτελικοί θα έχουν την ίδια σύνθεση χωρών όπως καθορίστηκε από την κλήρωση κατανομής των ημιτελικών του διαγωνισμού του 2020, που πραγματοποιήθηκε στις 28 Ιανουαρίου 2020 στο Δημαρχείο του Ρότερνταμ. Η Μολδαβία τοποθετήθηκε στον δεύτερο ημιτελικό, που θα διεξαχθεί στις 18 Μαΐου 2021, και έχει προγραμματιστεί να εμφανιστεί στο πρώτο μισό του σόου.